Public procurement notice: Contract Award Notice
Published: 2022-11-23
Buyer: NIF Nemzeti Infrastruktúra Fejlesztő zártkörűen működő Részvénytársaság
Country: HU
Contract type: Services
Procedure: Open procedure
CPV classification: 71244000 | 71300000 | 71311000: Civil engineering consultancy services | 71311300 | 71312000: Structural engineering consultancy services
Award criteria: The most economic tender

Technical requirements: Döntéselőkészítő tanulmány, engedélyezési terv és tenderdokumentáció készítése a H8-as hévvonal Gödöllő városhatár - Gödöllő végállomás szakasz fejlesztésére
Nyertes Ajánlattevő tervezési feladata a H8-as hévvonal Gödöllő városhatár - Gödöllő végállomás szakasz fejlesztése körében a vasúti pálya teljes rekonstrukciójának, 2 db állomás (Gödöllő,Palotakert és Gödöllő végállomás) és 2 db megállóhely (Gödöllő, Erzsébet park és Gödöllő, Szabadság tér) kialakításának, elektronikus biztosítóberendezéseknek tervezése kapcsolódva a további vonalszakaszok tervezéséhez. A tervezendő szakasz kb. 4 km hosszon Gödöllő város közigazgatási határától a hév végállomásáig terjed, városi (belterületi) környezetben. Minden állomás és megállóhely kialakításának alkalmasnak kell lennie 120 m hosszú hévszerelvények fogadására. A peronok sk+1100 mm magasra tervezendőek akadálymentes megközelíthetőséggel együtt.
A feladat magában foglalja a kapcsolódó és keresztező közúti, gyalogos és kerékpáros forgalmi létesítmények teljeskörű tervezését is, így a Táncsics Mihály út, Dózsa György út (2x1 sávos kialakítású utak, a szükséges kanyarodósávok tervezése-felülvizsgálata a tervező feladata), és a 2x2 sávos Szabadság út keresztezését és lehetőség szerint további, tervező által kijelölendő helyszíneken gyalogos-kerékpáros keresztezések kialakítását, csatlakozva a hatályos helyi közlekedés- és településfejlesztési tervekhez.
A tervezési feladat három szakaszban végzendő el: nyertes Ajánlattevő elsőként döntéselőkészítő tanulmányt készít a hév vonalvezetésének a Megrendelővel és a további érintett felekkel egyeztetett kijelölésére. Lényeges eleme a tervezési feladatnak a 3-as sz. főút (Szabadság út) és a kiválasztott nyomvonalváltozat szerinti további közutak különszintű közúti-vasúti keresztezésének vizsgálata és tervezése. A kiválasztott változatot előbb tanulmánytervi szintre kell kidolgozni, végül el kell készíteni minden olyan szakági tervet, amely szükséges a teljes 4 km-es pályaszakasz teljeskörű engedélyezéséhez. A tervezési feladat minimálisan tartalmazza az alábbi szakágak tervezését és szükség szerinti engedélyezését: vágány építés tervezése, felsővezetéki rendszer és áramellátás, nyíltvonali elektronikus biztosítóberendezési rendszer a teljes szakaszon és 2 db állomási elektronikus biztosítóberendezés, vonali és állomási műtárgyak, peron, támfal, megállóhelyek, állomások, forgalomtechnika, közterek és zöldfelületek rendezése, építés alatti organizáció tervezését stb., valamint környezetvédelmi engedélyeztetés, teljeskörű engedélyeztetés.
A Nyertes Ajánlattevő köteles továbbá az engedélyezési tervek alapján lehetséges teljeskörű hatósági engedélyeztetési eljárások lefolytatására, valamint a szükséges kezelői, üzemeltetői, tulajdonosi és egyéb jóváhagyások megszerzésére.
A Nyertes Ajánlattevő feladataival kapcsolatos részletinformációk az AD III. kötetében (Műszaki Leírás) találhatóak.
1. Ajánlatkérő nem alkalmazza a Kbt. 75. § (2) bekezdésének e) pontját. AK a 63/2022. (II. 28.) Korm. rendelet 1. § (6) bekezdése alapján tájékoztatja az AT-t, hogy tárgyi eljárásban előzetes piaci konzultációt folytatott le, amelyet az alábbi linken találnak meg: https://ekr.gov.hu/portal/kozbeszerzes/meginditott-elozetes-piaci-konzultaciok/EKR000627692022/reszletek
3. Kbt. 50. § (1) bek. k) pont szerinti részajánlattétel kizárásának indoka: AK a részajánlattétel lehetőségét kizárja szakmai és észszerűségi okokból. A beszerzés tárgyát képező szolgáltatások teljesítése komplex, minden releváns szakágra kiterjedő módon történik. A részajánlattétel rendkívül magas koordinácós terhet róna az ajánlatkérőre, mivel minimálisan az alábbi szakágakban szükséges a tervezést elvégezni: vágány építés tervezése, felsővezetéki rendszer és áramellátás, nyíltvonali elektronikus biztosítóberendezési rendszer a teljes szakaszon és 2 db állomási elektronikus biztosítóberendezés, vonali és állomási műtárgyak, peron, támfal, megállóhelyek, állomások, forgalomtechnika, közterek és zöldfelületek rendezése, építés alatti organizáció. Az egyes szakágak tervezése jelentősen összefügg, amennyiben egyik tartalma változik, úgy az rögtön kihat a másik szakágra. A hatósági engedélyezéshez szükséges ezen szakági tervek összesítése, egyenszilárdságú rendszerbe szervezett elkészítése. Eltérő gazdasági szereplők által elkészített tervek esetleges inkompatibilitásával kapcsolatos felelősség szerződéses rendezése rendkívül komplex és kockázatos lenne. A tervezés folyamata során az egyes feladatrészek összefüggnek, egymásra épülnek, az érintettekkel és az engedélyező hatóságokkal folytatott egyeztetések során a tervezési végcélt teljesítő és engedélyezhető műszaki tartalom esetenként többszöri iterációval/áttervezéssel érhető el, amely a részajánlattételi lehetőség biztosítása által ütemtervi- és költségkockázattal bírna. Jelentős kockázatot jelent, ha egyes, az iterációs folyamat következtében megismétlendő munkafolyamatokat az egyes feladatrészért felelős eltérő gazdasági szereplők is elvégeznek, így ezen kockázatok kiküszöbölésének érdekében értelemszerűen részek meghatározása nem lehetséges. Amennyiben a részajánlattételt engedélyeznénk, úgy a különböző részekre vonatkozó elvégzendő feladat teljesítéséhez szükséges vizsgálatok átfedésben lennének, ezáltal a kettős finanszírozás tilalmának, a közpénzek hatékony felhasználásának, az azokkal való felelős gazdálkodás elve sérülne (Kbt. 2. § (4) bek.). A tervezési projekt önmagában egy oszthatatlan egységet képez.
1. Jelen hirdetmény a tárgyi közbeszerzési eljárás Kbt. 53. § (1)-(2) bekezdés szerinti visszavonása érdekében került feladásra.
2. Az V.1) pontban az "Egyéb ok (a közbeszerzési eljárást eredménytelennek minősítették):" azért került megjelölésre, hogy a hirdetmény a TED-en feladható legyen.